ai4bharat/Pralekha huggingface dataset:
விவசாயத்துறை அமைச்சகம்
ராஜஸ்தானிலும் குஜராத்திலும் ஹரியானாவிலும்11மாவட்டங்களில், 37 இடங்களில் வெட்டுக்கிளி கட்டுப்பாட்டு செயல்பாடுகள் 30-31ஜூலை 2020 இரவில் நடைபெற்றன.
ராஜஸ்தானில் உள்ள ஜெய்சால்மர், பார்மர், ஜோத்பூர், பிகானேர், சுறு, நகோர், ஹனுமான் கர், ஜலோர், சிரோஹி ஆகிய ஒன்பது மாவட்டங்களில், 34இடங்களிலும், குஜராத்தில் கட்ச் மாவட்டத்தில் இரு இடங்களிலும் வெட்டுக்கிளி வட்ட அலுவலகங்கள்  மூலமாக வெட்டுக்கிளிகள்/தத்துக்கிளிகள் கூட்டத்திற்கு எதிரான கட்டுப்பாட்டு நடவடிக்கைகள் 30-31 ஜூலை 2020 இரவில் எடுக்கப்பட்டன. இவை தவிர, ஹரியானா மாநில வேளாண்துறை 30-31 ஜூலை 2020 இரவில், பிவானி மாவட்டத்தில் ஒரு இடத்தில் சிறு கூட்டங்களாக, ஆங்காங்கே காணப்பட்ட வெட்டுக்கிளிக் கூட்டங்களைக் கட்டுப்படுத்த நடவடிக்கை மேற்கொண்டது.
11 ஏப்ரல் 2020 முதல் 30 ஜூலை 2020 வரை ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், ஹரியானா ஆகிய மாநிலங்களில், 2 லட்சத்து 26 ஆயிரத்து 979 ஹெக்டேர் நிலப்பரப்பில் எல் சி ஓ கள் மூலமாக கட்டுப்பாட்டு நடவடிக்கைகள் மேற்கொள்ளப்பட்டன. 30ஜூலை 2020 வரை ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், மகாராஷ்டிரா, சட்டீஸ்கர், ஹரியானா, உத்தரகண்ட், பீகார் ஆகிய மாநிலங்களில் மாநில அரசுகளின் மூலம் 2 லட்சத்து 29ஆயிரத்து 582ஹெக்டேர் நிலப்பரப்பில் கட்டுப்பாட்டு நடவடிக்கைகள் மேற்கொள்ளப்பட்டன.
குஜராத், உத்திரப்பிரதேசம், மத்தியப்பிரதேசம், மகாராஷ்டிரா, சட்டீஸ்கர், பீகார், ஹரியானா ஆகிய மாநிலங்களில் கணிசமான அளவில் பயிர்ச்சேதம் எதுவும் உள்ளதாக அறிக்கை எதுவும் இல்லை. ஆனால் ராஜஸ்தானில் சில மாவட்டங்களில், சிறிய அளவிலான பயிர்ச் சேதம் ஏற்பட்டுள்ளதாக அறிக்கை அளிக்கப்பட்டுள்ளது.
இன்னும் முழுமையாக வளர்ச்சி பெறாத இளஞ்சிவப்பு வண்ண வெட்டுக்கிளிகள் கூட்டங்கள், முழுமையாக வளர்ச்சி பெற்ற மஞ்சள்நிற வெட்டுக்கிளிகள்/ தத்துக் கிளிகள் இன்று 31.7.2020 அன்று ராஜஸ்தானில் ஜெய்சால்மர், பார்மர், ஜோத்பூர், பிகானேர், சுறு, நகோர், ஹனுமான் கர்,ஜலோர், சிரோஹி ஆகிய இடங்களிலும், ஹரியானாவில் பிவானி மாவட்டத்திலும், குஜராத்தில் கட்ச் மாவட்டத்திலும் கூட்டமாகக் காணப்படுகின்றன.
குறு சிறு மற்றும் நடுத்தர தொழில் துறை அமைச்சகம்
காதி திருவிழா -2023, மும்பையில் உள்ள காதி மற்றும் கிராம தொழில்கள் ஆணையத்தின்  தலைமை அலுவலகத்தில் தொடங்கியது
காதி மற்றும் கிராமத் தொழில்கள் ஆணையத்தின் தலைவர் திரு மனோஜ் குமார், மும்பையில் உள்ள காதி மற்றும் கிராமத் தொழில்கள் ஆணையத்தின்  தலைமையகத்தில் ஜனவரி 27 முதல் பிப்ரவரி 24, 2023 வரை நடைபெறும் காதி ஃபெஸ்ட்-23 என்ற காதி திருவிழாவைத் தொடங்கி வைத்தார். கேவிஐசி-யின் தலைமைச் செயல் அதிகாரி திரு வினித் குமார் மற்றும் மூத்த அதிகாரிகள் முன்னிலை வகித்தனர்.
நாட்டின் மிகவும் பின்தங்கிய மற்றும் ஏழை மக்களுக்கு வாழ்வாதாரத்தை வழங்கும் பொறுப்பு கேவிஐசி-க்கு உள்ளது என்று திரு மனோஜ் குமார் தமது தொடக்க உரையில் கூறினார். காதி திருவிழா போன்ற நிகழ்வுகள் மற்றும் கண்காட்சிகள், ஆயிரக்கணக்கான கைவினைஞர்களின் தயாரிப்புகளை நேரடியாக வாடிக்கையாளர்களிடம் சந்தைப்படுத்த ஒரு தளத்தை வழங்குகிறது என்று அவர் கூறினார். நாட்டின் ஏனைய பகுதிகளிலும், வெளிநாடுகளிலும் இதுபோன்ற நிகழ்வுகளை அதிக அளவில் ஏற்பாடு செய்ய வேண்டும் என்றும் அவர் வலியுறுத்தினார்.
காதி மற்றும் கிராமத் தொழில் தயாரிப்புகளை வாங்க வேண்டும் என்று பிரதமர் திரு நரேந்திர மோடி நாட்டு மக்களுக்கு அழைப்பு விடுத்ததை அடுத்து, அவற்றின் விற்பனை பெரிய அளவில் அதிகரித்துள்ளதாக கேவிஐசி தலைவர் தெரிவித்தார். பிரதமர் திரு நரேந்திர மோடியின் கனவான "உள்ளூர் பொருட்களை ஊக்குவிப்பது" என்ற தொலைநோக்குப் பார்வையை நனவாக்குமாறு நாட்டு மக்களுக்கு அவர் வேண்டுகோள் விடுத்தார்.
நாட்டின் ஏழை நெசவாளர்கள், பெண்கள் மற்றும் கைவினைஞர்களின் வருமானத்தை அதிகரிக்க, காதி திருவிழாவிற்கு பரந்த விளம்பரத்தை ஏற்படுத்தி காதி மற்றும் கிராமிய தொழில் பொருட்களை வாங்குமாறு அனைவருக்கும் கேவிஐசி-யின் தலைவர் வேண்டுகோள் விடுத்தார். நாகாலாந்தைச் சேர்ந்த,பத்மஸ்ரீ விருது பெற்ற காதி நெசவாளர் திருமதி நெய்ஹுனுவோ சோர்ஹியின், கேரளாவைச் சேர்ந்த மூத்த காதி நெசவாளர் ஸ்ரீ வி பி அப்புக்குட்டன் பொடுவால் ஆகியோருக்கு அவர் வாழ்த்துத் தெரிவித்தார்.
இந்தக் காதி திருவிழாவில், காதி மற்றும் கிராமத் தொழில் நிறுவனங்கள், காதி மற்றும் கிராமத் தொழில் ஆணையத்துடன் இணைந்த நாட்டின் பல்வேறு பகுதிகளைச் சேர்ந்த பிரதமரின் வேலைவாய்ப்பு உருவாக்க திட்ட பிரிவுகள் போன்றவை தங்கள் தயாரிப்புகளை கண்காட்சி மற்றும் விற்பனைக்காக காட்சிப்படுத்தி உள்ளன. பருத்தி காதி தவிர காதி பட்டு, பாஷ்மினா, பாலி வஸ்திரம், படோலா பட்டு, கலம்காரி புடவைகள், காஞ்சிபுரம் பட்டு, எடை குறைந்த மென்மையான பட்டுப் புடவைகள், துஸ்ஸார் பட்டு, புல்காரி ஆடை பொருட்கள் மற்றும் காதி துணிகளால் செய்யப்பட்ட கவர்ச்சிகரமான ஆடைகள், ஆயுர்வேத பொருட்கள், தேன் பொருட்கள், கையால் தயாரிக்கப்படும் காகித பொருட்கள், வீட்டு அலங்கார பொருட்கள், மூங்கில் பொருட்கள், தரைவிரிப்புகள், கற்றாழை பொருட்கள், தோல் பொருட்கள், காதி மற்றும் கிராமத் தொழில் தயாரிப்புகள் இந்தக் கண்காட்சியில் இடம்பெற்றுள்ளன.
PIB Headquarters
கொவிட்-19 - பிஐபி செய்தித் தொகுப்பு
01.08.2020
· குடியரசுத் துணைத் தலைவர் செயலகம்
· பிரதமர் அலுவலகம்
· விவசாயத்துறை அமைச்சகம்
· நுகர்வோர் நலன், உணவு மற்றும் பொது விநியோகம் அமைச்சகம்
· பாதுகாப்பு அமைச்சகம்
· மின்னணு மற்றும் தகவல் தொழில்நுட்பம்
· நிதி அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· அறிவியல் மற்றும் தொழில்நுட்பத்துறை
· சிறப்பு சேவைகள் மற்றும் கட்டுரைகள்
(Visitor Counter : 87
சமூக நிதி மற்றும் அதிகாரமளித்தல் அமைச்சகம்
ஷெட்யூல்டு வகுப்பினர் மற்றும் இதர பிற்படுத்தப்பட்ட வகுப்பினருக்கு வழங்கப்பட்ட கடன்கள்
ஏழ்மையான ஷெட்யூல்டு வகுப்பைச் சேர்ந்த 14,48,790 பேருக்கு இதுநாள் வரை தேசிய ஷெட்யூல்டு வகுப்பு நிதி மற்றும் மேம்பாட்டு கழகத்தின் மூலமும் ஏழ்மையான, பிற்படுத்தப்பட்ட வகுப்பைச் சேர்ந்த 30,69,427 பேருக்கு இதுநாள் வரை தேசிய பிற்படுத்தப்பட்ட வகுப்பினருக்கான நிதி மற்றும் மேம்பாட்டுக் கழகத்தின் மூலமும் கடன் வழங்கப்பட்டுள்ளது.
1989-90 முதல் 30.06.2022 வரை தேசிய ஷெட்யூல்டு வகுப்பு நிதி மற்றும் மேம்பாட்டுக் கழகம் ரூ.5779.06 கோடி கடன் வழங்கியுள்ளது. 1992-93 முதல் 06.07.2022 வரை ரூ.6180.82 கோடி தேசிய பிற்படுத்தப்பட்ட வகுப்பினருக்கான நிதி மற்றும் மேம்பாட்டுக் கழகம் கடன் வழங்கியுள்ளது.
இதில் தமிழ்நாட்டிற்கு 64,465 ஷெட்யூடு வகுப்பு பயனாளிகளுக்கு ரூ. 46.641.48 லட்சம் நிதி ஒதுக்கப்பட்டு ரூ.39,233.83 லட்சம் கடன் வழங்கப்பட்டுள்ளது. இதே போல் 8,61,842 பிற்படுத்தப்பட்ட பயனாளிகளுக்கு ரூ.1,048.88 கோடி கடன் வழங்கப்பட்டுள்ளது.
புதுச்சேரிக்கு 2173 ஷெட்யூடு வகுப்பு பயனாளிகளுக்கு ரூ. 1631.83 லட்சம் நிதி ஒதுக்கப்பட்டு ரூ.1320.20 லட்சம் கடன் வழங்கப்பட்டுள்ளது. இதே போல் 17,317 பிற்படுத்தப்பட்ட பயனாளிகளுக்கு ரூ.45.97 கோடி கடன் வழங்கப்பட்டுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1842696
பஞ்சாயத்து ராஜ் அமைச்சகம்
விடுதலைப் பெருவிழாவையொட்டி மத்திய பஞ்சாயத் ராஜ் அமைச்சகம் ஏப்ரல் 11 முதல் 17-ந் தேதி வரை சிறப்பு வாராந்திர விழாவாக கொண்டாடவுள்ளது
விடுதலைப் பெருவிழாவையொட்டி மத்திய பஞ்சாயத் ராஜ் அமைச்சகம் ஏப்ரல் 11 முதல் 17-ந் தேதி வரை சிறப்பு வாராந்திர விழாவாக கொண்டாடவுள்ளது. இதில் 7 தேசிய மாநாடுகள் நடைபெற உள்ளன. பஞ்சாயத் ராஜ் மூலமாக நீடித்த வளர்ச்சியை அடையும் வகையில் அனைத்து பிரதிநிதிகளின் கருத்துக்கள், சிந்தனைகள் தயார் நிலை, சிறந்த அனுபவங்கள் ஆகியவற்றை எடுத்துக்காட்டும் வகையில் நிகழ்ச்சிகளுக்கு ஏற்பாடு செய்யப்பட்டுள்ளது. ஏப்ரல் 11-ந் தேதி புதுதில்லியில் நடைபெறவுள்ள மாநாட்டில் குடியரசு துணைத் தலைவர் சிறப்பு விருந்தினராக கலந்து கொண்டு உரையாற்ற உள்ளார்.
இந்த தேசிய அளவிலான வாராந்திர விழா உரையாடல் சார்ந்த நிகழ்ச்சியாக நடைபெறவுள்ளது. பஞ்சாயத் ராஜ், அமைச்சக மற்றும் துறை மாநில மற்றும் யூனியன் பிரதேச, குடிமைப்பணி, இந்திய தொழில்நுட்ப கழகம், இந்திய மேலாண்மை கழகம், அரசு சாரா தொண்டு நிறுவனங்கள், சர்வதேச முகமை பிரதிநிதிகள் உள்ளிட்டோர் இந்த வாராந்திர விழாவில் பங்கேற்க உள்ளனர். பல்வேறுத் துறை பிரதிநிதிகளின் கருத்துக்கள் பரிமாறிக் கொள்ளப்பட்டு எதிர்கால நடவடிக்கைக்கு தேவையான கொள்கைகளை வகுப்பது ஆகியவை இவ்விழாவில் மேற்கொள்ளப்படவுள்ளது.
மேலும் விவரங்களுக்கு இதன் ஆங்கில செய்திக் குறிப்பை காணலாம் https://pib.gov.in/PressReleasePage.aspx?PRID=1815159
தேர்தல் ஆணையம்
குஜராத் சட்டப்பேரவைக்கு தேர்தல் அறிவிப்பு
குஜராத் சட்டப்பேரவைக்கு தேர்தல் நடைபெறும் தேதிகளை தேர்தல் ஆணையம் இன்று அறிவித்துள்ளது. 182 தொகுதிகளைக் கொண்ட குஜராத் சட்டப்பேரவைக்கு இரண்டு கட்டங்களாக தேர்தல் நடைபெறும் என்று அறிவிக்கப்பட்டுள்ளது. 2022 டிசம்பர் 1-ம் தேதி முதல் கட்டமாக 89 தொகுதிகளில் வாக்குப்பதிவும், இரண்டாவது கட்டமாக 93 தொகுதிகளில் டிசம்பர் 8 ஆம் தேதி வாக்குப்பதிவும் நடைபெறும் என்று தேர்தல் ஆணையம் கூறியுள்ளது.
இரண்டு கட்ட தேர்தல்களிலும் பதிவாகும் வாக்குகள் டிசம்பர் 8 ஆம் தேதி எண்ணப்படும் என தெரிவிக்கப்பட்டுள்ளது. முதற்கட்ட தேர்தலுக்கான அறிவிக்கை நவம்பர் 5 ஆம் தேதி வெளியிடப்பட்டு அன்றைய தினமே வேட்பு மனுதாக்கல் தொடங்குகிறது. முதற்கட்ட தேர்தலுக்கு வேட்பு மனுக்களை தாக்கல் செய்ய நவம்பர் 14 ஆம் தேதி கடைசி நாளாகும். இரண்டாவது கட்ட தேர்தலுக்கு வேட்பு மனுதாக்கல் நவம்பர் 10 ஆம் தேதி தொடங்கி 17 ஆம் தேதி நிறைவடைகிறது. முதற்கட்ட தேர்தலில் தாக்கல் செய்யப்படும் வேட்பு மனுக்களை நவம்பர் 15 ஆம் தேதி பரிசீலிக்கப்படுகிறது. வேட்பு மனுக்களை திரும்பப் பெற நவம்பர் 17 ஆம் தேதி கடைசி நாளாகும்.
இரண்டாம் கட்ட தேர்தலுக்கான வேட்பு மனுக்கள் பரிசீலனை நவம்பர் 18 ஆம் தேதி நடைபெறுகிறது. வேட்பு மனுக்களை விலக்கிக் கொள்ள நவம்பர் 21 ஆம் தேதி கடைசி நாளாகும். தேர்தல் நடைமுறைகள் அனைத்தும் டிசம்பர் 10 ஆம் தேதிக்குள் நிறைவடையும் தேர்தல் ஆணையம் அறிவித்துள்ளது.
4.91 கோடி வாக்காளர்கள் இந்த தேர்தலில் வாக்களிக்க தகுதி பெற்றுள்ளனர். இந்த தேர்தலை முன்னிட்டு, மாநிலம் முழுவதும் 51,782 வாக்குச்சாவடிகள் அமைக்கப்படும் என தேர்தல் ஆணையம் தெரிவித்துள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
140 கோடிக்கும் அதிகமான மக்களுக்கு நிவாரணம் வழங்க 50 லட்சம் மெட்ரிக் டன் கோதுமை மற்றும் 25 லட்சம் மெட்ரிக் டன் அரிசியை வெளிச்சந்தையில் விற்பனை செய்ய மத்திய அரசு முடிவு செய்துள்ளது.
வெளிச்சந்தை விற்பனைத் திட்டத்தின் கீழ் இந்திய உணவுக் கழகம் 50 இலட்சம் மெட்ரிக் டன் கோதுமையையும், 25 இலட்சம் மெட்ரிக் டன் அரிசியையும் இ-ஏலம் மூலம் விற்பனை செய்ய முடிவு செய்துள்ளது. இந்திய உணவுக் கழகம் 5 முறை ஏலம் நடத்திய அனுபவத்தைக் கருத்தில் கொண்டு, இருப்பு விலை குவிண்டால் ஒன்றுக்கு ரூ.200 குறைக்கப்பட்டு, தற்போது நடைமுறைக்கு வரும் விலை குவிண்டால் ஒன்றுக்கு ரூ.2900 ஆக இருக்கும் என்று அறிவிக்கப்பட்டுள்ளது. இருப்பு விலை குறைப்புக்கான செலவு நுகர்வோர் நலத்துறையால் பராமரிக்கப்படும் விலை உறுதிப்படுத்தல் நிதியத்திலிருந்து ஏற்றுக்கொள்ளப்படும்.
7.8.2023 நிலவரப்படி, சில்லறை சந்தையில் கோதுமை விலை 6.77சதவீதமும், மொத்த சந்தையில் 7.37சதவீதமும் அதிகரித்துள்ளது. இதேபோல் சில்லறை சந்தையில் அரிசி விலை 10.63 சதவீதமும், மொத்த விற்பனை சந்தையில் 11.12 சதவீதமும் உயர்ந்துள்ளது.
நாட்டின் 140 கோடிக்கும் அதிகமான மக்களின் நலனைக் கருத்தில் கொண்டு, கிடைப்பதை அதிகரிப்பதற்கும், சந்தை விலை உயர்வு மற்றும் உணவுப் பணவீக்கத்தைக் கட்டுப்படுத்துவதற்கும் கோதுமை மற்றும் அரிசியை தனியாருக்கு விற்க அரசு இந்த முடிவெடுத்துள்ளது. இருப்பினும், 2023 ஜனவரி 1 முதல் பிரதமரின் வறியோர் நல உணவுத் திட்டத்தின் கீழ் உறுதியளிக்கப்பட்டபடி தேசிய உணவுப் பாதுகாப்புச் சட்டப் பயனாளிகளுக்கு அவர்களின் உரிமைப்படி உணவு தானியங்களை அரசு விலையில்லாமல் வழங்குகிறது என்பது குறிப்பிடத் தக்கது
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1947062
பிரதமர் அலுவலகம்
எரிசக்தித்துறையில் தற்சார்பை ஏற்படுத்தும் முயற்சிகளுக்கு பிரதமர் பாராட்டு
வெளிப்படையான உரிமக் கொள்கையின் கீழ், ஒடிசாவில் உள்ள மகாநதி கரையோரப் படுகையில், பூரி-1 என்னும் முதல் ஆய்வுக் கிணறைத் தொடங்கி, எரிசக்தித் துறையில் இந்தியாவை தற்சார்பு நாடாக மாற்றுவதற்கு ஆயில் இந்தியா நிறுவனம் மேற்கொண்ட முயற்சிகளைப் பிரதமர் திரு நரேந்திர மோடி பாராட்டியுள்ளார்.
மத்திய பெட்ரோலியம் மற்றும் இயற்கை எரிவாயு துறை அமைச்சர் திரு ஹர்தீப் சிங் பூரியின் ட்விட்டரைப் பகிர்ந்து கொண்டுள்ள பிரதமர், கூறியிருப்பதாவது;
"இது குறிப்பிடத்தக்க சாதனை ஆகும். எரிசக்தி துறையில் தற்சார்பை எட்டுவதற்கான நமது முயற்சிகளுக்கு இது ஊக்கமளிக்கிறது."
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகள் ஆணையம் மிகச்சிறப்பானதாக மாறி வருகிறது
மூடிஸ் நிறுவனம், என்ஐஏஐ.யை பிஏஏ3 தரநிலையில் இருந்து பிஏஏ2 தரத்துக்கு உயர்த்தி உள்ளது.
சீர்திருத்தங்களால், நெடுஞ்சாலை திட்டங்களில் அபாய நேர்வுகளின் சதவீத அளவு குறைந்துள்ளது. இதன் தொடர்ச்சியாக இந்திய இறையாண்மையின் தரநிலை பிஏஏ3ல் இருந்து மேம்பட்ட பிஏஏ2க்கு 16 நவம்பர் 2017ல் மாறி உள்ளது என்று கிரைசில் அமைப்பு கூறியுள்ளது. மூடிஸ் நிறுவனத்தின் முதலீட்டாளர்கள் சேவை அமைப்பு, இந்திய தேசிய நெடுஞ்சாலை ஆணையத்தின் தரநிலையை பிஏஏ3ல் இருந்து பிஏஏ2க்கு மேம்படுத்தி உள்ளது. மேலும், இந்த சீராய்வு மதிப்பீடு நேர்மறையான ஸ்திரத்தன்மையுடன் இருக்கும் என்று தெரிவித்துள்ளது. இதேபோல் என்டிபிசி, என்எச்பிசி மற்றும் கெயில் ஆகியவற்றின் தரநிலையும் உயர்த்தப்பட்டுள்ளது.
மூடிஸ் நிறுவனம் வெளியிட்டுள்ள செய்தியில், ‘‘இந்திய இறையாண்மையின் தரநிலை உயர்த்தப்பட்டதன் தொடர்ச்சியாக, என்டிபிசி, என்எச்பிசி, என்எச்ஏஐ மற்றும் கெயில் ஆகியவற்றின் தரநிலையும் உயர்ந்துள்ளது. இது, இந்நிறுவனங்கள் நாட்டிற்கு எவ்வளவு முக்கியத்துவம் வாய்ந்தவை என்பதை பிரதிபலிக்கிறது. மேலும், அரசுடனான இதன் நெருங்கிய நடவடிக்கைகள் மற்றும் நிதி தொடர்புகளும் புரிந்து கொள்ள முடிகிறது’’ என்று தெரிவித்துள்ளது.
கடந்த ஒரு மாதத்துக்கு முன்பு அக்டோபர் 9ம் தேதி மூடிஸ் நிறுவனம், என்எச்ஏஐ.க்கு முதல் முறையாக பிஏஏ3 தரநிலை வழங்கியது. மிக குறுகிய காலத்துக்கு உள்ளாகவே, என்எச்ஏஐ.யின் தரநிலை பிஏஏ2 ஆக உயர்த்தபட்டுள்ளது குறிப்பிடத்தக்கது.
அதேசமயம் சர்வதேச தரநிலை மதிப்பீட்டு நிறுவனமான ‘கிரைசில்’, 16 நவம்பர் 2017ல் வெளியிட்ட அறிக்கையில், என்எச்ஏஐ செய்த சீர்திருத்தங்களால் மிக கடினமான நெடுஞ்சாலை திட்டங்களின் சதவீதம் இரண்டு ஆண்டுக்கு முன்பு இருந்த 53 சதவீதத்தில் இருந்து தற்போது 21 சதவீதமாக குறைந்துள்ளது. மிக விரைவான அனுமதிகள், முக்கிய திட்டங்களுக்கு கடன் வசதி, முடங்கிய திட்டங்கள் நீக்கம், மறுபடியும் வேறு பிறருக்கு அதை அளித்தல், ஸ்பான்சர்களில் மாற்றம் ஆகியவற்றின் மூலம் இந்த சீர்திருத்தம் சாத்தியமாகியுள்ளது என்று தெரிவித்துள்ளது. மேலும், 100 பிஓடி திட்டங்களில் 80 சதவீதம் வரை கடன் திட்டங்களால் மிகக் குறைந்த அபாய நேர்வு கொண்டவையாக தற்போது மாறி உள்ளது.
‘கிரைசில்’ அறிக்கையில், என்எச்ஏஐ சீர்திருத்தங்களால், நெடுஞ்சாலை கட்டுமானங்களின் அளவு 2015ல் இருந்த நாள் ஒன்றுக்கு 12 கி.மீ. என்ற அளவில் இருந்து தற்போது 2017ல் 23 கி.மீ. என்ற அளவுக்கு உயர்ந்துள்ளது என்று தெரிவிக்கப்பட்டுள்ளது. மேலும், பாரத்மாலா திட்ட செயலாக்கத்தின் அடிப்படையிலும் வெளியிடப்பட்ட அறிவிப்பின் அடிப்படையிலும் திட்ட ஒப்பந்தங்கள் வழங்குவது நீடிக்கும் என்று எதிர்பார்ப்பதாகவும் அது தெரிவித்துள்ளது.
சாலைத்துறையில் கடன் மற்றும் பங்கு முதலீட்டாளர்கள் அதிக ஆர்வத்தை காட்டுவதும் தெரியவந்துள்ளது என்று ‘கிரைசில்’ அறிக்கையில் தெரிவிக்கப்பட்டுள்ளது.
(Visitor Counter : 54
பிரதமர் அலுவலகம்
'கிரகப்பிரேவசம்' நிகழ்ச்சியில் செப்டம்பர் 12-ஆம் தேதி அன்று பங்கேற்கும் பிரதமர், பிரதமர் வீட்டுவசதி திட்டத்தின் கீழ் மத்தியப் பிரதேசத்தில் கட்டப்பட்ட 1.75 லட்சம் வீடுகளை திறந்து வைக்கிறார்
'கிரகப்பிரேவசம்' நிகழ்ச்சியில் செப்டம்பர் 12-ஆம் தேதி அன்று காணொலி மூலம் பங்கேற்கும் பிரதமர் திரு நரேந்திர மோடி, பிரதமர் வீட்டுவசதி திட்டத்தின் கீழ் மத்தியப் பிரதேசத்தில் கட்டப்பட்ட 1.75 லட்சம் வீடுகளை திறந்து வைக்கிறார்.
அனைத்து வீடுகளும் தற்போதைய சவாலான கொவிட்-19 பெருந்தொற்று காலத்தில் கட்டப்பட்டன/முடிக்கப்பட்டன.
மத்தியப் பிரதேச முதல்வரும் இந்த நிகழ்ச்சியில் பங்கேற்கிறார். டிடி நியூஸ் தொலைக்காட்சியில் இந்த நிகழ்ச்சி நேரடியாக ஒளிபரப்பப்படும்.
பின்னணி:
"2022-க்குள் அனைவருக்கும் வீடு" என்று பிரதமர் அறைகூவல் விடுத்ததை தொடர்ந்து, பிரதமர் வீட்டு வசதித் திட்டம்-கிராமப்புறம்  திட்டம் 2016 நவம்பர் 20 அன்று தொடங்கப்பட்டது. இது வரை 1.14 கோடி வீடுகள் இந்தத் திட்டத்தின் கீழ் நாடு முழுவதும் கட்டி முடிக்கப்பட்டுள்ளன.
மத்தியப் பிரதேசத்தில், 17 லட்சம் ஏழை குடும்பங்கள் இந்தத் திட்டத்தின் மூலம் இது வரை பயனடைந்துள்ளன. இவர்களெல்லாம் சொந்த வீடுகள் இல்லாதவர்கள், அல்லது சிதிலமடைந்த வீடுகளில் வாழ்ந்தவர்கள்.
இத்திட்டத்தின் கீழ், ஒவ்வொரு பயனாளிக்கும் 100 சதவீதம் நிதியுதவி வழங்கப்படுகிறது. இதில் மத்திய மற்றும் மாநில அரசுகள் முறையே 60 மற்றும் 40 சதவீத செலவினை ஏற்றுக்கொள்கின்றன. இந்தத் திட்டத்தின் மூலம் வழங்கப்படும் நிதியுதவி நான்கு தவணைகளாக வழங்கப்படுகிறது. 2022-க்குள் 2.95 கோடி வீடுகளைக் கட்ட இலக்கு நிர்ணயிக்கப்பட்டுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652910
(
ரசாயனம் மற்றும் உரங்கள் அமைச்சகம்
ஃபேக்ட் நிறுவனத்தின் 481.79 ஏக்கர் நிலத்தைக் கேரள அரசுக்கு விற்கவும், விற்பனைத் தொகையை ஃபேக்ட் நிறுவனம் பயன்படுத்திக் கொள்ளவும் மத்திய அமைச்சரவை ஒப்புதல் அளித்துள்ளது.
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கீழ்க்காணும் யோசனைகளுக்கு ஒப்புதல் வழங்கப்பட்டது.
- திருவாங்கூர் உரங்கள் மற்றும் ரசாயனங்கள் நிறுவனம்  வசமுள்ள 481.79 ஏக்கர் நிலம் கீழ்க்காணும் முறையில் கேரள அரசுக்கு விற்கப்படும்:
எ. ஏக்கர் ரூ.ஒரு கோடி என்ற விலையில் 150 ஏக்கர் நிலம் விற்கப்படும். .
பி. எஞ்சியுள்ள 331.79 ஏக்கர் நிலம் எர்ணாகுளம் மாவட்ட ஆட்சியர் மதிப்பீட்டின்படி, ஏக்கர் ஒன்றுக்கு ரூ.2.4758 கோடி என்ற விலையில் விற்கப்படும்.
- விற்பனை மூலம் கிடைக்கும் தொகை, ஃபேக்ட் நிறுவனத்தின் செயல் மூலதனக் குறைபாடு, வரவு, செலவு அறிக்கையை சரிசெய்தல், நிறுவனத்தின் நீடித்த வளர்ச்சிக்குத் திறன் விரிவாக்கத் திட்டங்களை அமல்படுத்துவதற்கான கட்டமைப்பு மற்றும் நிதி நிலையை விரிவுப்படுத்துதல் ஆகியவற்றுக்கு பயன்படுத்தப்படும்.
மத்திய அமைச்சரவையின் இந்த ஒப்புதல், ஃபேக்ட் நிறுவனத்திற்கு வங்கிக் கடன்களைக் குறைக்கவும் உரங்கள் உற்பத்தித் திறனை விரிவாக்கும் திட்டங்களை அமல்படுத்தவும், உற்பத்திக் கருவிகள் / கச்சாப் பொருள்கள் கையாளப்படுவதை மேம்படுத்தவும் உதவியாக இருக்கும்.
ஃபேக்ட் நிறுவனத்தின் மறுசீரமைப்பு நேரடியாகவும், முறைமுகமாகவும் வேலை வாய்ப்புகளை உருவாக்குவதோடு, கேரள மாநிலத்தின் பொருளாதாரத்தை மேம்படுத்தி தென்னிந்தியாவில் உரங்கள் இருப்பை அதிகரிக்கும்.
ரெயில்வே அமைச்சகம்
தெரிவு நடைமுறை நிறைவடைந்தவுடன் தனியார் துறையினர் மூலம் 151 ரயில்கள் இயக்க உத்தேசிக்கப் பட்டுள்ளது, தற்போது இயக்கப்படும் ரயில்கள் தவிரவும் அவற்றிற்கு கூடுதலாகவும் இவை இயக்கப்படும்
151 நவீனப் பெட்டிகள் கொண்ட பயணியர் ரயில்களை 109 இடங்களுக்கு இருவழி இணை ரயில்களாக இயக்குவதற்கு தனியாரிடமிருந்து தகுதியைத் தெரிவிக்கும் கோரிக்கைகளை இந்திய ரயில்வே வரவேற்றுள்ளது.
தெரிவு நடைமுறை நிறைவடைந்தவுடன, தனியார் துறையினர் மூலம் இயக்க உத்தேசிக்கப்பட்டுள்ள இந்த 151 ரயில்கள், தற்போது இயக்கப்படும் ரயில்கள் தவிரவும் அவற்றிற்கு கூடுதலாகவும் இயக்கப்பட உள்ளன.
எந்த எந்தத் தடங்களில் தற்போது இயக்கப்படும் ரயில்களின் திறன்களுக்கு கூடுதலாக தேவைகள் அதிகமாக உள்ளதோ, அவற்றில் இந்த ரயில்கள் இயக்கப்பட உள்ளன. இந்த ரயில்களில் ஓட்டுனர்கள் மற்றும் கார்டுகள் ரயில்வேத் துறை அதிகாரிகளாக இருப்பார்கள். இந்த ரயில்களுக்கான பாதுகாப்பு அனுமதியை ரயில்வேத் துறை மட்டுமே வழங்கும்.
இதன் 109 இணை ரயில்கள் இந்திய ரயில்வேக் கட்டமைப்பில் 12 தொகுதிகளாக அமைக்கப்பட்டுள்ளன. இந்த ரயில்கள் ஒவ்வொன்றும் குறைந்தது 16 பெட்டிகளைக் கொண்டிருக்கும்.
இந்தத் திட்டத்திற்கு தனியாரிடமிருந்து ரூ. 30,000 கோடி முதலீடு தேவைப்படும். இது இந்திய ரயில்வேக் கட்டமைப்பில் தனியார் முதலீட்டில் பயணியர் ரயில்களை இயக்குவதற்கு எடுக்கப்படும் முதலாவது முயற்சியாகும். பெரும்பான்மையான ரயில்கள் இந்தியாவிலேயே, ‘இந்தியாவில் தயாரிப்போம்’ திட்டத்தின்படி உருவாக்கப்படும். நிதியளித்தல், கொள்முதல் செய்தல், ரயிகளின் இயக்கம் மாறும் பராமரிப்பு தனியாரைச் சார்ந்தது ஆகும்.
இந்த ரயில்கள் அதிக பட்சமாக மணிக்கு 160 கி மீ வேகத்தில் இயங்கக்
கூடியவையாக இருக்கும். இதனால் பயண நேரம் வெகுவாகக் குறையும். இவற்றின் பயண நேரம், சம்பந்தப்பட்ட மார்க்கத்தில் தற்போது இயங்கும் மிக விரைவான ரயில்களுக்கு நிகராகவோ அல்லது அதைவிட அதிகமாகவோ இருக்கும்.
நவீன தொழில்நுட்பத்துடன் கூடிய ரயில் பெட்டிகளை அறிமுகம் செய்தல்,குறைந்த பராமரிப்புச் செலவு, குறைந்த பயண நேரம், வேலைவாய்ப்புப் பெருக்கம், கூடுதல் பாதுகாப்பு வசதி ஏற்படுத்துதல், பயணியருக்கு உலகத்தரம் வாய்ந்த பயண அனுபவத்தை அளித்தல் மற்றும் பயணியர் போக்குவரத்தில் நிலவும் தேவை-வழங்கல் இடையேயான இடைவெளியைக் குறைப்பது ஆகியன இந்தத் திட்டத்தின் நோக்கங்கள் ஆகும்.
பிரதமர் அலுவலகம்
மிசோரம் நிறுவன தினத்தையொட்டி அம்மாநில மக்களுக்கு பிரதமர் வாழ்த்து
மிசோரம் மாநிலம் உருவான தினத்தை முன்னிட்டு பிரதமர் திரு நரேந்திர மோடி அம்மாநில மக்களுக்கு வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“மிசோரம் மாநில மக்களுக்கு அவர்களது மாநிலம் உருவான தினத்தையொட்டி வாழ்த்துகள். மிசோரம் அதன் இயற்கை அழகு, கடினமாக உழைக்கும் மக்கள், சிறந்த கலாச்சாரம் ஆகியவற்றிற்காக போற்றப்படுகிறது. வரும் காலங்களில் மிசோரம் மக்களின் அபிலாஷைகள் தொடர்ந்து நிறைவேறட்டும்.”
பிரதமர் அலுவலகம்
காந்திநகரின் கிப்ட் நகரில் ஐஎப்எஸ்சிஏ தலைமையகத்திற்கு அடிக்கல் நாட்டு விழாவில் பிரதமர் ஆற்றிய உரையின் முக்கிய அம்சங்கள்
குஜராத் முதலமைச்சர் திரு பூபேந்திரபாய் படேல் அவர்களே, மத்திய நிதியமைச்சர் திருமதி நிர்மலா சீதாராமன் அவர்களே, மத்திய, மாநில அமைச்சர்களே, இதர சிறப்பு விருந்தினர்களே வணக்கம்!
இந்தியாவின் வளர்ந்து வரும் பொருளாதாரம் மற்றும் தொழில்நுட்ப வலிமைக்கு இந்த நாள் மிகவும் முக்கியத்துவம் வாய்ந்தது . இந்தியாவின் வல்லமையின் மீதான உலகளாவிய நம்பிக்கையை அதிகரிப்பதற்கும் இது மிகவும் முக்கியமானது. இன்று, கிப்ட் நகரில், சர்வதேச நிதிச் சேவை மையங்கள் ஆணையத்தின் தலைமையக கட்டிடத்திற்கு அடிக்கல் நாட்டப்பட்டுள்ளது. இந்த கட்டிடம் அதன் கட்டிடக்கலையில் எவ்வளவு பிரமாண்டமாக இருக்கிறதோ, அதே அளவு இந்தியாவை பொருளாதார வல்லரசாக மாற்றுவதற்கு வரம்பற்ற வாய்ப்புகளை உருவாக்கும் என்று நான் நம்புகிறேன். சர்வதேச நிதிச்சேவை மையம் புதுமைகளை ஊக்குவிப்பதுடன், வளர்ச்சிக்கு உந்து சக்தியாக இருக்கும். இன்று தொடங்கப்பட்ட நிறுவனங்கள் மற்றும் தளங்கள் 130 கோடி இந்தியர்கள் நவீன உலகப் பொருளாதாரத்துடன் இணைக்க உதவும். உலகளாவிய நிதிக்கு வழிகாட்டும் அமெரிக்கா, இங்கிலாந்து மற்றும் சிங்கப்பூர் போன்ற நாடுகளின் குழுவில் இந்தியா இப்போது நுழைகிறது.
கிப்ட் நகர் வணிகத்திற்காக மட்டுமல்லாமல் , நாட்டின் சாமானியர்களின் அபிலாஷைகளுக்கு உரிய ஒரு பகுதியாகவும் உள்ளது. இந்தியாவின் எதிர்காலம் பற்றிய பார்வை இதனுடன் இணைக்கப்பட்டுள்ளது, மேலும் இந்தியாவின் பொன்னான கடந்த கால கனவுகளும் இதனுடன் இணைக்கப்பட்டுள்ளன.
இன்று இந்தியா உலகின் மிகப்பெரிய பொருளாதார நாடுகளில் ஒன்றாக உள்ளது. எனவே எதிர்காலத்தில், நமது பொருளாதாரம் இன்று இருப்பதை விட பெரியதாக இருக்கும் போது, அதற்கு இப்போதே தயாராக இருக்க வேண்டும். இதற்கு உலகப் பொருளாதாரத்தில் நமது தற்போதைய மற்றும் எதிர்காலப் பங்கைப் பூர்த்தி செய்யக்கூடிய நிறுவனங்கள் தேவை. இந்த நடவடிக்கைகள் அந்த திசையில் ஒரு முக்கியமான படியாகும். இந்தியாவின் அடையாளம் ஒரு பெரிய சந்தையாக மட்டும் நின்றுவிடாமல் அது ஒரு 'சந்தை தயாரிப்பாளராக' இருக்க வேண்டும். ஒருபுறம், உள்ளூர் நலனுக்காக உலகளாவிய மூலதனத்தைக் கொண்டு வருகிறோம். மறுபுறம், உலக நலனுக்காக உள்ளூர் உற்பத்தித்திறனையும் பயன்படுத்துகிறோம்.
நிதி அமைச்சகம்
கடன் கணக்குகளுக்கான தீர்வுகளை துரிதப்படுத்துவது குறித்தும், அவசரகால கடன் உத்தரவாதத் திட்டத்தின் முன்னேற்றம் பற்றியும் வங்கிகளுடன் நிதி அமைச்சர் ஆலோசனை நடத்தினார்
வங்கிக் கடன்களின் மீதான கொவிட்-19 சார்ந்த அழுத்தத்தை போக்குவதற்கான தீர்வுக் கட்டமைப்பை செயல்படுத்துவது குறித்து பட்டியலிடப்பட்ட வணிக வங்கிகள் மற்றும் வங்கி சாரா நிதி நிறுவனங்களுடன் நிதி அமைச்சர் திருமதி. நிர்மலா சீதாராமன் காணொலி காட்சி மூலம் ஆய்வு நடத்தினார்
கடன் தடை காலம் முடிவடைந்தவுடன், கடன் வாங்கியவர்களுக்கு ஆதரவு வழங்கப்பட வேண்டுமென்றும், அவர்களின் கடன் தகுதியை கொவிட்-19 சார்ந்த சிக்கல்களைக் கொண்டு மதிப்பிடக்கூடாதென்றும் வங்கிகளை திருமதி நிர்மலா சீதாராமன் வலியுறுத்தினார்.
பொதுமுடக்கத்தின் போது பிரதமரின் ஏழைகள் மறுவாழ்வுத் திட்டம் மற்றும் தற்சார்பு இந்தியா சார்ந்த நடவடிக்கைகளை சிறப்பாக செயல்படுத்த எடுத்த முயற்சிகளுக்காக வங்கிகள் மற்றும் வங்கி சாரா நிதி நிறுவனங்களை நிதி அமைச்சர் பாராட்டினார்
நம்பகத்தன்மையின் அடிப்படையில் புத்தாக்க கட்டமைப்பை வணிகங்கள் மற்றும் வீடுகள் பெறுவதற்கான வசதியை அளித்தல், வங்கிக் கொள்கைகளை இறுதி செய்தல் மற்றும் கடன் பெறுபவர்களை கண்டறிதல் ஆகியவற்றைக் குறித்து கவனம் செலுத்திய இந்த ஆய்வுக் கூட்டம், எளிதான மற்றும் துரித செயல்படுத்துதலுக்கு தேவையான விஷயங்கள் குறித்தும் விவாதித்தது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650985
நுகர்வோர் நலன், உணவு மற்றும் பொது விநியோகம் அமைச்சகம்
70 எத்தனால் திட்டங்களுக்கு ரூ. 3,600 கோடி கடன்
சர்க்கரை பருவத்தின் போது சராசரியாக 320 லட்சம் மெட்ரிக் டன்கள் சர்க்கரை உற்பத்தி செய்யப்பட்டு, அதில் 260 லட்சம் மெட்ரிக் டன்கள் சர்க்கரை உள்நாட்டில் பயன்படுத்தப்படும்.
மீதமிருக்கும் 60 லட்சம் மெட்ரிக் டன்கள் சர்க்கரை விற்கப்படாமல், சர்க்கரை ஆலைகளுக்கு வரவேண்டிய ரூபாய் 19,000 கோடி நிதியை ஒவ்வொரு ஆண்டும் தடுத்துவிடும். இதனால் விவசாயிகளுக்கு வழங்க வேண்டிய நிலுவைத் தொகையை அதிகரித்துக் கொண்டே போனது.
தேவைக்கு அதிகம் உள்ள சர்க்கரையை ஏற்றுமதி செய்யுமாறு சர்க்கரை ஆலைகள் ஊக்கப் படுத்தப்பட்டு, இது சார்ந்த நடவடிக்கைகளுக்கு அரசு ஆதரவு அளித்து வருகிறது.
இருப்பினும், இதற்கு ஒரு நீண்ட காலத் தீர்வாக, சர்க்கரை மற்றும் கரும்புகளை எண்ணெய் சந்தைப்படுத்துதல் நிறுவனங்களுக்கு, பெட்ரோலுடன் எத்தனால் கலப்பதற்காக வழங்குமாறு அரசு ஊக்கப்படுத்தி வருகிறது.
இதன் மூலம் வெளிநாடுகளை சார்ந்து இல்லாமல், மாசில்லா எரிபொருள் உள்நாட்டிலேயே கிடைப்பதோடு விவசாயிகளுக்கும் கூடுதல் வருமானம் கிடைக்கிறது. கடந்த இரண்டு வருடங்களில் 70 எத்தனால் திட்டங்களுக்கு ரூ.3,600 கோடி கடன் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://www.pib.gov.in/PressReleasePage.aspx?PRID=1674340
------
(Visitor Counter : 170
PIB Headquarters
கொவிட்-19 - பிஐபி செய்தித் தொகுப்பு
16.05.2020
- பெட்ரோலியம் மற்றம் இயற்கை எரிவாயு அமைச்சகம்
- அறிவியல் மற்றும் தொழில்நுட்பத்துறை
(